
Es-selamu alejkum, da li je nama muslimanima grijeh reći “Zbogom”, s obzirom na to da je naš pozdrav “Selam” ?


* 
* 
* 
* 
* 
* 
* 

 
Korištenje nemuslimanskih pozdrava (Zbogom, zdravo, ćao itd…)

Hvala Allahu Gospodaru svjetova, salavat i selam na Poslanika Njegova a zatim:  

Muslimanima je propisano da se pozdravljaju islamskim pozdravom (selamom) na početku i na kraju. Sunnet je da se muslimani poselame a obaveza je uzvratiti na selam.  

Zabranjeno je muslimanima da se pozdravljaju nevjerničkim pozdravima a to se odnosi na pozdrave koji su tipični za neku drugu religiju.


Između toga su tzv. običajni pozdravi od kojih su “Zdravo”, “Dobar dan”, “jutro”, “Zbogom”, “Prijatno” i sl.  

Nema smetnje da ih musliman koristi nakon ili prije odjavnog selama ako razgovara sa muslimanima ili onako kako to običaj nalaže kada komunicira sa ne muslimanima ili onima koji se pripisuju Islamu a ne praktikuju propise, pogotovo u javnim ustanovama i sl.


Kad smo već kod toga bitno je znati da sama riječ ‘selam’ nije islamski pozdrav i nije obaveza na istu odgovoriti već je minimum kada se obraćamo pojedincu da kažemo ‘Selam alejk’ a najljepše je to upotpuniti sa Esselamu alejkum (ve rahmetullahi ve berekatuhu).  

Allah najbolje zna.


Na pitanje odgovorio ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***, prof.  

Preuzeto sa stranice: <http://www.n-um.com>


